钦定古今图书集成/明伦汇编/氏族典/第243卷 > 张戬
## 钦定古今图书集成/明伦汇编/氏族典/第243卷 > 张戬

按《宋史张载传》：“载弟戬，字天祺，起进士，调阌乡主簿，
知金堂县。诚心爱人，养老恤穷，民化其德，所至讼狱
日少。熙宁初，为监察御史里行，累章论王安石乱法，
出知公安县，徙监司竹监，至举家不食笋，常爱用一
卒，及见其人盗笋，箨治之无少贷。罪已正，待之复如
初，略不介意。其德量如此，卒于官。”